04/03/2020 | Administración LocalMunicipal
Melide
Acordo aprobación definitiva “Proxecto de equidistribución da unidade de actuación UA-4; situación: Melide (A Coruña)”

A Xunta de Goberno Local na sesión ordinaria celebrada o 13 de febreiro de 2020 adoptou entre otros o seguinte ACORDO: ASUNTO: APROBACIÓN DEFINITIVA DO “PROXECTO DE EQUIDISTRIBUCIÓN DA UNIDADE DE ACTUACIÓN UA-4. SITUACIÓN: MELIDE (A CORUÑA). ARQUITECTO: KARLA BELEN REDFORD GALVACHE; AVOGADO: MICHELLE JANE LAGHZAL BOUCHRAK. DATA: DECEMBRO DE 2019. MEMORIA. DOCUMENTO DE APROBACIÓN INICIAL” e o documento “PROXECTO DE EQUIDISTRIBUCIÓN DA UNIDADE DE ACTUACIÓN UA-4. SITUACIÓN: MELIDE (A CORUÑA). ARQUITECTO: KARLA BELEN REDFORD GALVACHE; AVOGADO: MICHELLE JANE LAGHZAL BOUCHRAK. DATA: DECEMBRO DE 2019. PLANOS. DOCUMENTO DE APROBACIÓN INICIAL” PRESENTADOS NO REXISTRO MUNICIPAL O 17 de DECEMBRO de 2019 CO Nº DE ENTRADA 4247 “(.) PRIMEIRO: Aprobar definitivamente o “ Proxecto de equidistribución da Unidade de Actuación UA-4. Situación: Melide (A Coruña). Arquitecto: KARLA BELEN REDFORD GALVACHE; Avogado: MICHELLE JANE LAGHZAL BOUCHRAK. Data: Decembro de 2019. Memoria. Documento de Aprobación Inicial” e o documento “ Proxecto de equidistribución da Unidade de Actuación UA-4. Situación: Melide (A Coruña). Arquitecto: KARLA BELEN REDFORD GALVACHE; Avogado: MICHELLE JANE LAGHZAL BOUCHRAK. Data: Decembro de 2019. Planos. Documento de aprobación inicial” presentado no rexistro municipal de entrada do concello o 17-12-2019 co nº 4247. Sistema concerto. Modificación Puntual das NSP do Concello de Melide aprobadas definitivamente e publicadas no DOGA o 22/03/2019, co obxecto de transformar o parcelario orixinal, composto dunha única parcela de titularidade privada, nas parcelas resultantes da ordenación detallada, aprobada definitivamente e publicada no DOG 22/03/2019, sendo o ámbito de actuación a Unidade de actuación UA-4, de solo urbano non consolidado, e reflíctese na documentación gráfica que forma parte do proxecto, constituíndo un área de 11.899m2 situada na parroquia de San Pedro de Melide. SEGUNDO: Unha vez firme en vía administrativa o acordo de aprobación definitiva do instrumento de equidistribución, procederase á súa inscrición no Rexistro da Propiedade (artigo 107.3 da LSG). A equidistribución inscribirase nos termos indicados na lexislación estatal e previa certificación administrativa expedida polo concello na que conste a aprobación definitiva do proxecto e os seguintes documentos nos termos do artigos do RLSG que se indican: a) Memoria, nos termos do artigo 250. b) Descrición das parcelas de orixe, co contido exixido no artigo 251. c) Descrición das parcelas de resultado de carácter patrimonial, presentando a documentación do artigo 253.3. d) Correspondencia, segundo o disposto no artigo 254. e) Descrición das parcelas dotacionais públicas de cesión obrigatoria, co contido exixido no artigo 255.2. f) Plano en que se conteña a totalidade das parcelas de resultado e os terreos dotacionais. g) Documentación necesaria para efectuar operacións de actualización do tracto rexistral, ou outras con incidencia rexistral. A certificación incluirá a xustificación, pola Administración actuante, da notificación a todos os propietarios no expediente dos acordos de aprobación inicial e definitiva do proxecto e considerará a emenda das rectificacións que, de ser o caso, se solicitasen coa aprobación definitiva do proxecto. TERCEIRO: O promotor do proxecto de equidistribución actualizará no Catastro a titularidade e configuración das parcelas tras a súa aprobación definitiva. CUARTO: A aprobación definitiva produce os efectos xurídico-reais e económicos recollidos nos artigos 274 e 275 do TRLSG e concordantes. QUINTO: Publicar a presente Resolución de aprobación definitiva no Boletín Oficial da Provincia, e notificala aos interesados con indicación dos recursos pertinentes. O que se publica aos efectos do artigo 220 do Decreto 143/2016, de 22 de setembro, polo que se aproba o Regulamento da Lei 2/2016, de 10 de febreiro, do solo de Galicia. Contra a presente Resolución, que pon fin á vía administrativa, pode interpor alternativamente recurso de reposición potestativo ante o Alcalde deste Concello, no prazo dun mes a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben interpor directamente recurso contencioso-administrativo, ante o Xulgado do Contencioso-Administrativo da Coruña, no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Melide, 27/02/2020 Asdo. O alcalde / José Manuel Pérez Penas